Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 552

2. Hosszabb szöveges, elemző feladat A feladatot 20-25 soros szövegben (kb. 100-120 szóban) kell megoldani. A szöveges feladatok száma 4-6, a témakörök közötti arányt a szöveges feladatoknál is be kell tartani. Az írásbeli feladatlap értékelése Az írásbeli feladatok értékelésénél kötelező a központilag összeállított javítási-értékelési útmutatónak való megfelelés. Az egyes kérdésekre és feladatokra adható pontszámokat a javítási-értékelési útmutató tartalmazza. A javítás során az útmutatóban meghatározott pontozást kell alkalmazni. A szöveges jellegű feladatok értékelése az alábbi táblázat alapján történik. Mennyiségi szempontok Minőségi szempontok Kifejezőképesség Elemei Aránya Elemei Aránya Elemei Aránya Problémamegoldó (rövidebb) Az ismeretek mennyisége 70% A feladat megértése A szaknyelv használata A lényeg kiemelése 20% Áttekinthetőség, rendezettség Nyelvhelyesség Helyesírás 10% Elemző (hosszabb) Az ismeretek mennyisége 60% A feladat megértése A lényeg kiemelése A téma kidolgozottsága Az ismeretek mélysége A szaknyelv használata Kreativitás 30% Áttekinthetőség, rendezettség Nyelvhelyesség Helyesírás Szövegalkotás 10% Az előírásoknak nem megfelelő feladatválasztás esetén a megoldás nem értékelhető. Szóbeli vizsga Általános szabályok A szóbeli tételek száma minimum 20 darab. A szóbeli vizsgán semmilyen segédeszköz nem használható. A konkrét gyakorlati feladatot a vizsgázók előre nem ismerhetik. 2009/56. szám A szóbeli tételsor tartalmi és formai jellemzői A szóbeli vizsga az elsajátított oktatási alapismeretek alkalmazását várja el a vizsgázótól. A gyakorlati feladatok logikai feldolgozása az ismeretelemző-értékelő, önálló gondolkodást, a lényegkiemelő és rendszerező képességet, a kreativitást kívánja meg a vizsgázótól. A különböző életkori szakaszokban felmerülő alapvető testi, lelki, szociális, gondozási igények, a nevelés körébe tartozó alapproblémák felismerése, a pedagógiai helyzetek, döntési szituációk, etikai kérdések értelmezése során megmutatkoznak a vizsgázó jövőbeni szakmai munkájához szükséges személyes, kognitív, szociális és speciális kompetenciák motívumai. Tartalmi szerkezet A szóbeli vizsga témakörei – Gondozási tevékenység, pedagógiai-pszichológiai szempontú elemzése. – Javasolt tételszám: 1-2 – Gyakorlati példákban gyermektevékenység (játék, munka, tanulás) pedagógiai-pszichológiai szempontú elemzése. – Javasolt tételszám: 7-9 – Vizsgálati módszerek jellemzőinek szakszerű leírása, pedagógiai hasznosításuk bemutatása. – Javasolt tételszám: 1-2 – Pedagógiai problémahelyzetek, szituációk megoldásának pedagógiai-pszichológiai szempontú elemzése, véleményezése. – Javasolt tételszám: 5-7 – „Mit tenne, ha” – döntés szituáció megoldása. – Javasolt tételszám: 1-2 – Konfliktusmegoldások pedagógiai-pszichológiai szempontú elemzése, véleményezése – Javasolt tételszám: 1-2 A tételcímek jellemzői, összeállításuk A szóbeli vizsga tételei komplexek. Részletes kifejtésük forrás használatával a „Részletes követelmények” című fejezet a „Pedagógiai gyakorlati feladatok logikai feldolgozása” című rész alatt található. A komplex elemzés során lehetőség nyílik egy téma több oldalról történő bemutatására a pedagógiai, pszichológiai alkalmazott ismeretek alapján. Az elemzés során alkalmazott ismeretek témakörei. Általános lélektan Személyiséglélektan Szociálpszichológia Fejlődéslélektan Pedagógiai pszichológia Általános pedagógia A pedagógus és a gyermek a nevelés folyamatában A nevelés mint a viselkedés alakítása A szocializáció színterei A nevelés eszközei Az oktatás mint a nevelés eszköze A tételcímek megfogalmazása

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes